ಕೂಲ್ ಕ್ರಿಸ್ ಗೇಲ್ ಔಟಾಗ್ತಿದ್ದಂತೆ ನಿಗಿ ನಿಗಿ ಕೆಂಡ, ದೈತ್ಯನ ಆಕ್ರೋಶದ ಹಿಂದಿತ್ತು ರನ್ ದಾಹ ಮೊನ್ನೆ ನಡೆದ ರಾಜಸ್ಥಾನ್ ರಾಯಲ್ಸ್ ವಿರುದ್ಧದ ಪಂದ್ಯದಲ್ಲಿ ಕಿಂಗ್ಸ್ ಇಲೆವೆನ್ ಪಂಜಾಬ್ ತಂಡ 7 ವಿಕೆಟ್ಗಳ ಸೋಲುಂಡಿದ್ದು ನಿಮಗೆ ಗೊತ್ತೆ ಇದೆ. ಈ ಪಂದ್ಯದ ಫಲಿತಾಂಶಕ್ಕೂ ಹೆಚ್ಚು ಸೌಂಡ್ ಮಾಡಿದ್ದು ಕ್ರಿಸ್ ಗೇಲ್. ಕೆರಿಬಿಯನ್ ದೈತ್ಯ ಸುದ್ದಿಯಲ್ಲಿರೋದು ಅಬ್ಬರದ ಬ್ಯಾಟಿಂಗ್ನಿಂದಲ್ಲ.. ಬದಲಾಗಿ ವರ್ತನೆಯಿಂದ ರಾಜಸ್ಥಾನ್ ರಾಯಲ್ಸ್ ವಿರುದ್ಧದ ಪಂದ್ಯದಲ್ಲಿ ಕಿಂಗ್ಸ್ ಇಲೆವೆನ್ ಪಂಜಾಬ್ ತಂಡ 7 ವಿಕೆಟ್ ಅಂತರದ ಸೋಲುಂಡಿತು. ಈ ಪಂದ್ಯದ ಸೋಲುಗೆಲುವಿನ ಆಚೆಗೂ ಮೊದಲನೇ ಇನ್ನಿಂಗ್ಸ್ನಲ್ಲಿ ಕೆರಬಿಯನ್ ದೈತ್ಯ ಕ್ರಿಸ್ಗೇಲ್ರ ಇನ್ನಿಂಗ್ಸ್ ಅಭಿಮಾನಿಗಳಿಗೆ ಸಖತ್ ಮನರಂಜನೆ ನೀಡಿತು. ರಂಜಿಸಿದ ಇದೇ ಇನ್ನಿಂಗ್ಸ್ ಕೊನೆಯಲ್ಲಿ ನಿರಾಸೆಯನ್ನೂ ಮೂಡಿಸಿತು. ಅದು 19ನೇ ಓವರ್ನ 4ನೇ ಎಸೆತ ಜೋಫ್ರಾ ಆರ್ಚರ್ ಎಸೆದ ಚೆಂಡು ನೇರವಾಗಿ ಮಿಡಲ್ಸ್ಟಂಪ್ಗೆ ತಾಗಿ ಬೆಲ್ಸ್ ಎಗರಿಸಿತ್ತು. ಈ ಒಂದು ಎಸೆತ ಪಂಜಾಬ್ ಸೋತಿದ್ದಕ್ಕಿಂತ ಹೆಚ್ಚಿನ ನಿರಾಸೆಯನ್ನ ಅಭಿಮಾನಿಗಳಲ್ಲಿ ಮೂಡಿಸಿತು. ಯಾಕಂದ್ರೆ ಔಟಾದಾಗ ಗೇಲ್ ಸ್ಕೋರ್ 99 ರನ್. ದೈತ್ಯ ಶತಕ ಚಚ್ಚೇ ಚಚ್ಚುತ್ತಾರೆ ಅಂತ ಕಾದಿದ್ದ ಅಭಿಮಾನಿಗಳ ಎದೆಯಲ್ಲಿ ನಿರಾಸೆಯ ಕಾರ್ಮೋಡ ಕವಿದಿತ್ತು. ಶತಕದ ಹೊಸ್ತಿಲಲ್ಲಿ ಮುಗ್ಗರಿಸಿದ ಬೆನ್ನಲ್ಲೇ ಗೇಲ್ ಮೈದಾನದಲ್ಲೇ ಆಕ್ರೋಶ ಹೊರಹಾಕಿದ್ರು. ಯಾವಾಗ್ಲೂ ಕಾಮ್ ಆಯಂಡ್ ಕೂಲ್ ಆಗಿ ಇರುತ್ತಿದ್ದ ದೈತ್ಯತಕ್ಷಣ ಅಗ್ರೆಸ್ಸೀವ್ ಮೂಡ್ಗೆ ಟರ್ನ್ ಆದ್ರು. ಪತನದ ಬೆನ್ನಲ್ಲೇ ಬ್ಯಾಟ್ ಎಸೆದು ತಮ್ಮ ಕೋಪವನ್ನ ಹೊರಹಾಕಿದ್ರು. ಸೆಂಚುರಿ ಇನ್ನಿಂಗ್ಸ್ ಮಿಸ್ಸ್ ಆಗಿದ್ದು ಗೇಲ್ ಆಕ್ರೋಶಕ್ಕೆ ಕಾರಣವೇ ಅಲ್ಲ. ಅವರಲ್ಲಿದ್ದು ಒಂದೇ ಒಂದು ತುಡಿತ. ಅದು ರನ್ ಮಳೆ ಸುರಿಸಬೇಕೆಂಬುದಷ್ಟೇ. ಯಾಕಂದ್ರೆ ಆ ಪಂದ್ಯದಲ್ಲಿ ಪಂಜಾಬ್ ಗೆಲ್ಲಲೇಬೇಕಿತ್ತು. ತಂಡವನ್ನ ಗೆಲುವಿನ ದಡ ಸೇರಿಸುವ ವಾಗ್ದಾನ ಮಾಡಿದ್ದ ಈ ದೈತ್ಯನಿಗೆ ಎದುರಾಳಿ ತಂಡಕ್ಕೆ ಇನ್ನೂ ಹೆಚ್ಚು ರನ್ಗಳ ಟಾರ್ಗೆಟ್ ನೀಡಬೇಕು ಎಂಬುದು ತಿಳಿದಿತ್ತು. ಔಟಾದ ಬೆನ್ನಲ್ಲೇ ಆಕ್ರೋಶ ವ್ಯಕ್ತಪಡಿಸಿದ್ದಕ್ಕೆ ಗೇಲ್ ದಂಡವನ್ನೂ ತೆರಬೇಕಾಯಿತು. ಮೈದಾನದಲ್ಲಿ ಅಶಿಸ್ತಿನಿಂದ ವರ್ತಿಸಿದ್ದಕ್ಕಾಗಿ ಮ್ಯಾಚ್ ರೆಫರಿ ಪಂದ್ಯದ ಶೇ.10 ರಷ್ಟು ಮೊತ್ತವನ್ನ ದಂಡ ವಿಧಿಸಿದ್ದಾರೆ. ಇದನ್ನ ಐಪಿಎಲ್ ಆಡಳಿತ ಮಂಡಳಿ ಅಧಿಕೃತವಾಗಿ ಪ್ರಕಟಿಸಿದೆ. ಔಟಾದ ಬಳಿಕ ಗೇಲ್ ಆಕ್ರೋಶ ವ್ಯಕ್ತಪಡಿಸಿದರು ಎಂದ ಮಾತ್ರಕ್ಕೆ ,ಅದಕ್ಕೂ ಮುನ್ನ ಅವರಾಡಿದ ಸ್ಫೋಟಕ ಇನ್ನಿಂಗ್ಸ್ ಅಭಿಮಾನಿಗಳು ಮರೆತಿಲ್ಲ. ಅಬುದಾಭಿ ಅಂಗಳದಲ್ಲಿ ರಾಜಸ್ಥಾನ್ ಬೌಲರ್ಗಳ ಬೆಂಡೆತ್ತಿದ ವಿಂಡೀಸ್ ದೈತ್ಯ ಸವಾರಿ ಮಾಡಿದ್ದು, ಎದುರಿಸಿದ 63 ಎಸೆತಗಳಲ್ಲೇ 6 ಬೌಂಡರಿ, 8 ಸಿಕ್ಸರ್ ಸಿಡಿಸಿ 99 ರನ್ ಕಲೆ ಹಾಕಿದ್ರು. ಪ್ರಸಕ್ತ ಟೂರ್ನಿಯ ಫಸ್ಟ್ ಹಾಫ್ನಲ್ಲಿ ಅಂಕಪಟ್ಟಿಯ ತಳಕಂಡಿದ್ದ ಪಂಜಾಬ್ ತಂಡ ಗೇಲ್ ಕಮ್ಬ್ಯಾಕ್ ಬಳಿಕ ಫೀನಿಕ್ಸ್ನಂತೇ ಮೇಲಿದ್ದನ್ನ ಯಾರೂ ಮರೆತಿಲ್ಲ. ಆದ್ರೆ ರಾಜಸ್ಥಾನ್ ವಿರುದ್ಧದ ಸೋಲು ತಂಡದ ಪ್ಲೇ ಆಫ್ ದಾರಿಗೆ ಅಡ್ಡಿ ಮಾಡಿದೆ. ಆದ್ರೂ ನಾಲ್ಕರ ಘಟ್ಟಕ್ಕೆ ಪ್ರವೇಶಿಸಲು ಅವಕಾಶ ಇನ್ನೂ ಇದೆ.